
PËR DELEGIM KOMPETENCE

Mbështetur në pikën 4 të nenit 102 të Kushtetutës, të ndryshuar, në nenet 27, 29, 31, 121 dhe 124 të ligjit nr. 8485, datë 12.5.1999 “Kodi i Procedurave Administrative të Republikës së Shqipërisë”, të ndryshuar,

URDHËROJ:

1. Zëvendësministrit të Mbrojtjes, zotit Dritan Hila, i delegohet kompetenca për nënshkrimin e autorizimeve për përfaqësimin e Ministrisë së Mbrojtjes në proceset gjyqësore, të padive të ngritura nga Ministria e Mbrojtjes, të ankimeve në gjykatën e apelit dhe rekurseve në Gjykatën e Lartë, ku palë e paditur/paditëse është Ministria e Mbrojtjes.
2. Ky urdhër të dërgohet për botim në Qendrën e Botimeve Zyrtare nga sekretari i përgjithshëm i Ministrisë së Mbrojtjes.
3. Autorizimet e nënshkruara para hyrjes në fuqi të këtij urdhri do të vazhdojnë të jenë të vlefshme deri në përfundimin e procesit gjyqësor.
4. Ndjek dhe ngarkohet për zbatimin e këtij urdhri zëvendësministri i Mbrojtjes, sekretari i përgjithshëm i Ministrisë së Mbrojtjes dhe Drejtoria Juridike.
5. Urdhri nr. 756, datë 17.5.2007 i Ministrit të Mbrojtjes “Për delegim kompetence”, revokohet.
Ky urdhër hyn në fuqi menjëherë dhe botohet në Fletoren Zyrtare.

